CELEX: 32014R0335
Language: fi
Date: 2014-03-11 00:00:00
Title: Euroopan parlamentin ja neuvoston asetus (EU) N:o 335/2014, annettu 11 päivänä maaliskuuta 2014 , Euroopan kalatalousrahastosta annetun neuvoston asetuksen (EY) N:o 1198/2006 muuttamisesta tiettyjen rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien jäsenvaltioiden varainhoitoa koskevien tiettyjen säännösten osalta

5.4.2014   
            
            
               FI
            
            
               Euroopan unionin virallinen lehti
            
            
               L 103/33
            
         EUROOPAN PARLAMENTIN JA NEUVOSTON ASETUS (EU) N:o 335/2014,
   annettu 11 päivänä maaliskuuta 2014,
   Euroopan kalatalousrahastosta annetun neuvoston asetuksen (EY) N:o 1198/2006 muuttamisesta tiettyjen rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien jäsenvaltioiden varainhoitoa koskevien tiettyjen säännösten osalta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon (1),
   noudattavat tavallista lainsäätämisjärjestystä (2),
   sekä katsovat seuraavaa:
   
               (1)
            
            
               Ennennäkemätön maailmanlaajuinen finanssikriisi ja talouden laskusuhdanne ovat vahingoittaneet vakavalla tavalla talouskasvua ja rahoitusvakautta sekä heikentäneet huomattavasti useiden jäsenvaltioiden rahoituksellisia ja taloudellisia edellytyksiä. Tilanne aiheuttaa tai uhkaa aiheuttaa tietyille jäsenvaltioille vakavia vaikeuksia. Jäsenvaltioiden ongelmat liittyvät erityisesti niiden talouskasvuun ja rahoitusvakauteen sekä niiden alijäämän ja velkaantuneisuuden lisääntymiseen.
            
         
               (2)
            
            
               Kriisin kielteisten vaikutusten torjumiseksi on jo toteutettu merkittäviä toimenpiteitä Euroopan unionin toiminnasta tehdyn sopimuksen 122 artiklan 2 kohdan, 136 artiklan ja 143 artiklan nojalla. Kansallisiin rahoitusvaroihin kohdistuu kuitenkin yhä enemmän paineita, joiden helpottamiseksi olisi toteutettava lisätoimenpiteitä käyttämällä neuvoston asetuksella (EY) N:o 1198/2006 (3) perustetusta Euroopan kalatalousrahastosta myönnettävää rahoitusta mahdollisimman laajasti ja tehokkaasti.
            
         
               (3)
            
            
               Unionin varainhoidon helpottamiseksi, jäsenvaltioissa ja alueilla tehtävien investointien nopeuttamiseksi sekä alan rahoituksen saatavuuden parantamiseksi asetusta (EY) N:o 1198/2006 muutettiin Euroopan parlamentin ja neuvoston asetuksella (EU) N:o 387/2012 (4). Tällä muutoksella mahdollistettiin se, että Euroopan kalatalousrahastosta maksettavia välimaksuja voidaan korottaa määrään, joka on 10 prosenttiyksikköä suurempi kuin kullekin toimintalinjalle vahvistettu tosiasiallinen yhteisrahoitusosuus, sellaisten jäsenvaltioiden osalta, joilla on rahoitusvakauteen kohdistuvia vakavia vaikeuksia ja jotka pyytävät tämän toimenpiteen soveltamista.
            
         
               (4)
            
            
               Asetuksen (EY) N:o 1198/2006 mukaan korotettua yhteisrahoitusosuutta voitiin hakea 31 päivään joulukuuta 2013 asti. Koska jäsenvaltioilla on kuitenkin edelleen rahoitusvakauteen kohdistuvia vakavia vaikeuksia, korotetun yhteisrahoitusosuuden soveltamisaikaa ei tulisi rajata 31 päivään joulukuuta 2013.
            
         
               (5)
            
            
               Jäsenvaltioiden, jotka saavat rahoitustukea, olisi saatava hyötyä myös korkeammasta yhteisrahoitusosuudesta tukikelpoisuuskauden loppuun saakka ja pyytää sitä loppumaksun pyynnön esittämisen yhteydessä, vaikka rahoitustukea ei tuolloin enää olisi saatavilla.
            
         
               (6)
            
            
               Sen vuoksi asetusta (EY) N:o 1198/2006 olisi muutettava.
            
         
               (7)
            
            
               Kun otetaan huomioon kriisin ennennäkemätön luonne, tukitoimenpiteet on tarpeen hyväksyä nopeasti. Siksi on aiheellista, että tämä asetus tulee voimaan päivänä, jona se julkaistaan Euroopan unionin virallisessa lehdessä,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan asetus (EY) N:o 1198/2006 seuraavasti:
   
               1)
            
            
               Korvataan 76 artiklan 3 kohdan johdantolause seuraavasti:
               ”3.   Poiketen siitä, mitä 53 artiklan 3 kohdassa säädetään, välimaksut korotetaan jäsenvaltion pyynnöstä enintään 100 prosenttiin siten, että ne ovat 10 prosenttiyksikköä suuremmat kuin kuhunkin toimintalinjaan sovellettava yhteisrahoitusosuus, jota sovelletaan kussakin sellaisessa todennetussa menoilmoituksessa hiljattain ilmoitettuun tukikelpoisten julkisten menojen määrään, jonka on toimittanut jäsenvaltio, joka 31 päivänä joulukuuta 2013 tai tämän päivämäärän jälkeen täyttää jonkin seuraavista edellytyksistä:”.
            
         
               2)
            
            
               Korvataan 77 artiklan 2 kohta seuraavasti:
               ”2.   Poiketen siitä, mitä 53 artiklan 3 kohdassa säädetään, loppumaksuja korotetaan jäsenvaltion pyynnöstä enintään 100 prosenttiin siten, että ne ovat 10 prosenttiyksikköä suuremmat kuin kuhunkin toimintalinjaan sovellettava yhteisrahoitusosuus, jota sovelletaan kussakin sellaisessa todennetussa menoilmoituksessa hiljattain ilmoitettuun tukikelpoisten julkisten menojen määrään, jonka on toimittanut jäsenvaltio, joka 31 päivänä joulukuuta 2013 tai tämän päivämäärän jälkeen täyttää jonkin 76 artiklan 3 kohdan a, b ja c alakohdassa säädetyistä edellytyksistä.”.
            
         
               3)
            
            
               Muutetaan 77 a artikla seuraavasti
               
                           a)
                        
                        
                           korvataan 2 kohta seuraavasti:
                           
                                       ”2.
                                    
                                    
                                       Komissio myöntää 76 artiklan 3 kohdassa ja 77 artiklan 2 kohdassa säädetyn poikkeuksen sellaisen jäsenvaltion kirjallisesta pyynnöstä, joka täyttää jonkin 76 artiklan 3 kohdan a, b ja c alakohdassa säädetyistä edellytyksistä.”;
                                    
                                 
                     
                           b)
                        
                        
                           kumotaan 5 kohta.
                        
                     
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Tätä asetusta sovelletaan 1 päivästä tammikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 11 päivänä maaliskuuta 2014.
      
         
            Euroopan parlamentin puolesta
         
         
            Puhemies
         
         M. SCHULZ
      
      
         
            Neuvoston puolesta
         
         
            Puheenjohtaja
         
         D. KOURKOULAS
      
   
   
      (1)  EUVL C 341, 21.11.2013, s. 75.
   
      (2)  Euroopan parlamentin kanta, vahvistettu 25. helmikuuta 2014 (ei vielä julkaistu virallisessa lehdessä) ja neuvoston päätös, annettu 11. maaliskuuta 2014.
   
      (3)  Neuvoston asetus (EY) N:o 1198/2006, annettu 27 päivänä heinäkuuta 2006, Euroopan kalatalousrahastosta (EUVL L 223, 15.8.2006, s. 1).
   
      (4)  Euroopan parlamentin ja neuvoston asetus (EU) N:o 387/2012, annettu 19 päivänä huhtikuuta 2012, Euroopan kalatalousrahastosta annetun neuvoston asetuksen (EY) N:o 1198/2006 muuttamisesta eräiden rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien jäsenvaltioiden varainhoitoa koskevien tiettyjen säännösten osalta (EUVL L 129, 16.5.2012, s. 7).